ΓΡΑΠΤΗ ΕΡΩΤΗΣΗ P-1786/02

υποβολή: Ari Vatanen (PPE-DE) προς την Επιτροπή

(17 Ιουνίου 2002)

Θέμα: Προώθηση της τεχνολογίας στοιχείου καυσίμου στην Ευρωπαϊκή Ένωση

Τα στοιχεία καυσίμου αποτελούν εξαιρετικά αποτελεσματική τεχνολογία παραγωγής ενέργειας. Ορισμένοι τύποι διατίθενται ήδη στο εμπόριο για εφαρμογές σε σταθερή εγκατάσταση και θα είναι σύντομα διαθέσιμοι και στον τομέα των μεταφορών. Τα στοιχεία καυσίμου είναι σημαντική τεχνολογία για την ανάπτυξη της οικονομίας χαμηλής περιεκτικότητας σε άνθρακα στην Ευρώπη, η οποία είναι απαραίτητη για την καταπολέμηση των κλιματικών αλλαγών και την ελάφρυνση της εξάρτησης της Ένωσης από τις εισαγωγές ενέργειας.

Είναι απαραίτητη τώρα η στήριξη των κρατικών αρχών και η θέσπιση πολιτικών προσαρμοσμένων στις ανάγκες αυτής της αναδυόμενης τεχνολογίας προκειμένου να προωθηθεί η ταχεία εμπορευματοποίησή της και να αυξηθεί η εμπιστοσύνη των επενδυτών στα στοιχεία καυσίμου. Είναι επίσης απαραίτητο να είναι σε θέση να ανταγωνισθούν τις συμβατικές τεχνολογίες παραγωγής ενέργειας και άλλες τύπους τεχνολογιών ανανεώσιμης ενέργειας όπως τα φωτοβολταϊκά κύτταρα και ο αιολικός στρόβιλος. Επί του παρόντος, η χρήση τους παρεμποδίζεται από τα προβλήματα πουπάρχουν ώστε να συμπεριληφθούν στιςφιστάμενες ενεργειακές πολιτικές στις οποίες δεν λαμβάνονταιπόψη τα στοιχεία καυσίμου, και στην έλλειψη πολιτικής στοιχείου καυσίμου εκτός του τομέα της έρευνας και της ανάπτυξης. Είναι απαραίτητη η πλήρης ενσωμάτωση των στοιχείων καυσίμου στιςφιστάμενες πολιτικές και η ανάπτυξη ενός συνεκτικού πλαισίου πολιτικής για την απόκτηση της εμπιστοσύνης των επενδυτών και τη δημιουργία αγοράς στοιχείου καυσίμου.

Θα ήθελε η Ευρωπαϊκή Επιτροπή να αναφέρει:

- Ποια είναι τα σχέδιά της για τη συστηματική και συνεκτική προαγωγή της ταχείας και σε μεγάλη κλίμακα έγκρισης των στοιχείων καυσίμου στην Ευρωπαϊκή Ένωση σε εφαρμογές σταθερής εγκατάστασης και στις μεταφορές·

- Εάν θα εξετάσει άραγε το ενδεχόμενο να συμπεριληφθούν ειδικά οι φιλικές προς το περιβάλλον τεχνολογίες παραγωγής ενέργειας, όπως τα στοιχεία καυσίμου, σταφιστάμενα πλαίσια για τις μη συμβατικές ενέργειες, όπως εκείνα για τις πηγές ανανεώσιμης ενέργειας·

- Εάν θα συμπεριλάβει ειδικά τις τεχνολογίες στοιχείου καυσίμου στο σχέδιο πρότασής της για την προαγωγή του συστήματος της συνδυασμένης παραγωγής·

Απάντηση της κας de Palacio εξ ονόματος της Επιτροπής

(2 Αυγούστου 2002)

1. Η Επιτροπή, μέσω του 5ου προγράμματος πλαισίου της Κοινότητας στον τομέα της έρευνας και τεχνολογικής ανάπτυξης, ενεθάρρυνε ενεργά την προώθηση των στοιχείων καυσίμου, με τηνποστήριξη έργων έρευνας και επίδειξης. Κατά τη διάρκεια του εν λόγω προγράμματος, η ετήσια χρηματοδοτική συμμετοχή της Επιτροπής στα έργα διπλασιάσθηκε και έφθασε σε περίπου 35 εκατομ. ευρώ κατά το τέλος τηςλοποίησης του προγράμματος. Συνολικά, διατέθηκαν σχεδόν 140 εκατομ. ευρώ σε περισσότερα από 70 έργα έρευνας και επίδειξης μεταξύ 1995 και 2001.

Για να καταδειχθεί αυτή η δέσμευση της Επιτροπής να ακολουθήσει συνεπή στρατηγική με σκοπό να επιταχύνει την εισαγωγή του στοιχείου καυσίμου στην αγορά των αστικών συγκοινωνιών, είναι σκόπιμο να αναφερθεί, μεταξύ άλλων, η συμμετοχή της στο έργο μεγάλης εμβέλειας CUTE-ECTOS, στο οποίο συμπράττουν 10 πόλεις σε 9 ευρωπαϊκές χώρες. Αυτό το έργο που αποσκοπεί στην επίδειξη 30 λεωφορείων με στοιχεία καυσίμου έχει ως στόχο τον έλεγχο καταλληλότητας, μέσω της επίδειξης, της συμπεριφοράς της τεχνολογίας. Εξ άλλου, με μια ομάδα ερευνητικών έργων (FUERO), πρόκειται αφ' ενός να γίνει εκτίμηση των μελλοντικών αναγκών για οχήματα εξοπλισμένα με στοιχεία καυσίμου και αφ' ετέρου να ευνοηθεί η ανάπτυξη συστατικών μερών, ιδίως για την παραγωγήδρογόνου επί των οχημάτων. Στα έργα FUERO συμπράττει η πλειονότητα των ευρωπαϊκών αυτοκινητοβιομηχανιών.

Στον τομέα των στατικών εφαρμογών, η Επιτροπήποστήριξε ένα έργο κατανεμημένης παραγωγής ηλεκτρικής ενέργειας, με 50 κατοικίες εξοπλισμένες με στοιχεία καυσίμου (Virtual Power Plant). Το εν λόγω έργο, το οποίο μόλις άρχισε πέρυσι, διάρκειας 4 ετών, αναμένεται να δώσει απαντήσεις στο ζήτημα της διαχείρισης των στοιχείων σε δίκτυο και να αποδείξει την αξιοπιστία τους σε πραγματικές συνθήκες εκμετάλλευσης.

Ως συμπλήρωμα στα τεχνολογικά έργα,λοποιήθηκαν διάφορα θεματικά δίκτυα, κατά τη διάρκεια του 5ου προγράμματος πλαισίου. Πρόκειται, παραδείγματος χάριν, για το δίκτυο HYNET, το οποίο προτίθεται να εξετάσει ένα σύνολο ερευνητικών αξόνων σχετικά με την οικονομία τουδρογόνου. Το δίκτυο FCTESTNET (55 μέλη) έχει ως στόχο τη σύγκλιση των διαδικασιών δοκιμών που χρησιμοποιούνται για τα στοιχεία καυσίμου και την ανταλλαγή πληροφοριών στο πεδίο αυτό.

Μέσω ακριβώς του 6ου προγράμματος πλαισίου έρευνας και επίδειξης, η Επιτροπή προτίθεται να προωθήσει τη δημιουργία ενός Ευρωπαϊκού Χώρου Έρευνας για τα στοιχεία καυσίμου. Στόχος είναι να δημιουργηθεί ένα πλαίσιο εργασίας και να αναπτυχθούν οι δομές εντός των οποίων είναι δυνατόν να προσεγγισθούν συνεπέστερα και παραγωγικότερα τα διάφορα διακυβευόμενα και προκλήσεις αυτής της νέας τεχνολογίας.

Η προσέγγιση αυτή θα μπορούσε να συγκεκριμενοποιηθεί με τη συγκρότηση μιας τεχνολογικής πλατφόρμας, με συμμετοχή στην πρωτοβουλία αυτή των κυριοτέρων παραγόντων από τον κόσμο της επιστήμης και της βιομηχανίας και τωνπευθύνων από τα θεσμικά όργανα.

Θα καταβληθεί ιδιαίτερη προσπάθεια για να ενισχυθεί η συνεργασία μεταξύ συντελεστών του δημόσιου και του ιδιωτικού τομέα και για να εξασφαλισθεί μεγαλύτερη συμπληρωματικότητα μεταξύ των εθνικών προγραμμάτων και του προγράμματος πλαισίου έρευνας και τεχνολογικής ανάπτυξης. Αυτή η συνεργασία είναι ουσιώδους σημασίας, προκειμένου να ευνοηθεί η εμφάνιση κοινών δραστηριοτήτων, συμπεριλαμβανομένης της ανάπτυξης εναρμονισμένων κανονιστικών προτύπων που συνδέονται με την εισαγωγή και τη χρήση νέου εξοπλισμού και καυσίμων. Τα νέα εργαλεία του επομένου προγράμματος πλαισίου, και ιδίως τα ολοκληρωμένα έργα και τα δίκτυα αριστείας, θα αποτελέσουν μια εξαιρετική πλατφόρμα για την ενίσχυση της εν λόγω συνεργασίας.

2. Τοφιστάμενο πλαίσιο για την προώθηση της παραγωγής ηλεκτρικής ενέργειας από ανανεώσιμες πηγές ενέργειας προάγει επίσης έμμεσα τη χρήση στοιχείων καυσίμου ως μέσου για αποκεντρωμένη παραγωγή ηλεκτρικής ενέργειας με βάση ανανεώσιμες πηγές ενέργειας (βιοαέριο και βιοκαύσιμα) ή για αποθήκευση ανανεώσιμης ενέργειας (αιολική ενέργεια και φωτοβολταϊκά). Στο σχέδιο οδηγίας σχετικά με την προώθηση της χρήσης βιοκαυσίμων, στους στόχους που πρέπει να επιτύχουν τα κράτη μέλη περιλαμβάνεται επίσης η επιλογή των εν λόγω στοιχείων καυσίμου(1).

Στο σχέδιο πρότασης για τη συμπαραγωγή, το οποίο θαποβάλει σύντομα η Επιτροπή στο Ευρωπαϊκό Κοινοβούλιο και στο Συμβούλιο, τα στοιχεία καυσίμου συγκαταλέγονται μεταξύ των τεχνολογιών που πρέπει να προαχθούν.

(1) ΕΕ C 103 E της 30.4.2002.